Dan Fosse

Daniel Martin Fosse, kjent som Dan Fosse, (født 26. februar 1918, død 6. desember 1987) var en norsk skuespiller. Han er mest kjent for sin rolle som vaktmester Haukås i Stompa-filmene og som stemmen til Bodø i hørespillene om Stompa & Co.På jakt etter Stompa Aftenposten

 Familie 
Dan Fosse er far til læreren Dan Harald Fosse og makeup-artisten Veslemøy Fosse Ree.

 Opptredener 
Dan Fosse debuterte på Komediateatret i Bergen i 1936. Han ble derifra hentet til Oslo av Jens Book-Jenssen, og ble ansatt på Chat noir i 18 år fra 1944.

Fosse opptrådte på Edderkoppen i 1962 og 1963 i oppsetningene Skikk og bruk og Julebokken 1961. Han opptrådte også som skuespiller på Nationaltheatret i 1968 og 1969 og medvirket i oppsetningene Sirkulæret og Rosenkrantz og Gyldenstern er døde.

Dan Fosse var språkfenomenet fremfor noen i norsk revy, ettersom han behersket mange ulike dialekter, noe han hadde stor nytte av i tolkningen av sine mange rolletyper. Han er også kjent fra fem filmer om Olsenbanden, som vakt/vekter og butler.

For Dan Fosse var radio også et viktig medium. I tillegg til Stompa-hørespillene som var en stor suksess på lørdags-barnetimen, har han også bidratt til mange av NRK Radioteatret sine hørespill på 70-tallet. Noen av hans mest kjente bidrag finnes i seriene «Dickie Dick Dickens» og «God aften, mitt navn er Cox».

 Filmografi 
 År  Film  Rolle  1981  Fleksnes fataliteter  Mann i riksbibliotekarkivet 1978  Olsenbanden og Data-Harry sprenger verdensbanken  Parkometervakt 1977  Olsenbanden og Dynamitt-Harry på sporet  Vaktmann med hund 1976  Olsenbanden for full musikk  Joachim 1975  Olsenbandens siste bedrifter  Vaktmann med hund 1974  Under en steinhimmel  Emanuel 1970  Balladen om mestertyven Ole Høiland  Emanuel 1970  Olsenbanden og Dynamitt-Harry  Vaktmann i Statsbanken 1969  An-Magritt  Gørr-Ola 1969  22. november – den store leiegården  Billetør 1968  Skipper Worse  1967  Min kones ferie  Reinsdyrkusken 1966  Kontorsjef Tangen  1965  To på topp  Byssegutt 1964  Pappa tar gull   Nille 1964  Alle tiders kupp  Ekspeditør på polet 1964  Husmorfilmen høsten 1964    1963  Stompa, selvfølgelig!  Vaktmester Haukås 1962  Stompa & Co  Vaktmester Haukås 1960  Veien tilbake    1958  På tokt med Terna    1957  Selv om de er små    1957  Smuglere i smoking    1957  Peter van Heeren   1956  Gylne ungdom    1956  Bjørnepatruljen    1956  Kvinnens plass    1953  Skøytekongen   1949  Svendsen går videre  

 Referanser 

 Eksterne lenker 
 Dan Fosse snl.no, lesedato 10. februar 2016


Kategori:Norske skuespillere
Kategori:Personer fra Meland kommune